Cleamaire

Tá sé ina shean-nós in Éirinn go ndéanann daoine áirithe cuairt ar bhainis gan choinne gan chuireadh. Cleamairí a thugtar orthu sin, nó geamairí freisin.

Leasainm a thugtar ar na daoine seo ná "Mac soipín", nó sa Sacsbhéarla, "strawboys". Is as an aghaidh fidil a thugann siad orthu féin agus iad i mbun stocaireachta a thagann an t-ainm sin ó is gléasta i dtuí a théann siad thar bráid.
clé|mion|312x312px|Deoch an Dreoilín

 Imeachtaí 
Is traidisiún in Éirinn é, agus tá an Dreoilín á gceiliúradh sa Bhreatain freisin, go mór mhór sa Bhreatain Bheag. Bíonn go leor seó agus searmanais ag baint le ceiliúradh na féile seo. Téann  "Lucht an dreoilín" ó theach go teach (nó ó theach tábhairne go teach tábhairneǃ) ag déanamh ceoil in onóir an dreoilín, agus b'fhéidir ag bailiú airgid agus bia. Iompraíonn an lucht ceoil, a chuireann seanéadaí nó clúdach tuí orthu féin, íomhá dreoilín nó dreoilín ina bheo i mbosca.

San am a chuaigh thart théadh scata buachaillí, is é sin fir nach bhfuil pósta, amach agus iad gléasta i mbréagriocht, agus chuirfidís an dreoilín marbh bocht i mbosca agus théadh siad ó theach go teach ag iarraidh airgid chun an dreoilín a chur sa talamh. Mura dtabharfadh bean nó fear an tí airgead nó dá maslódh siad lucht an dreoilín, d’fhéadfadh siad an dreoilín a adhlacadh i dtalamh úinéir an tí agus bheadh mí-ádh ar an duine sin ar feadh bliana.

Cé nach bhfuil an traidisiún chomh láidir agus chomh feiceálach in Éirinn anois agus a bhí, tá daoine ann atá ag iarraidh an traidisiún a thabhairt ar ais arís.

 Féach freisin 
 Lá an Dreoilín
 Geamaireacht

 Tagairtí 

Catagóir:Cultúr na hÉireann
Catagóir:An Nollaig
Catagóir:Drámaíocht ghrinn
Catagóir:Drámaíocht
Catagóir:Ealaíona teangabhunaithe na Gaeilge
Catagóir:Ealaíona teangabhunaithe
Catagóir:Pósadh
Catagóir:Nósanna na hÉireann
Catagóir:Béaloideas na hÉireann